钦定古今图书集成/明伦汇编/官常典/第109卷 > 陈
## 钦定古今图书集成/明伦汇编/官常典/第109卷 > 陈

### 高祖永定元年奉梁王为江阴王

按《陈书高祖本纪》，“永定元年冬十月乙亥，即皇帝位。
诏曰：‘《礼》陈杞宋，《诗》咏二客，弗臣之重，历代斯敦。梁氏
钦若人祇，宪章在昔，济河沈璧，高谢万邦，茅赋所加，
宜遵旧典。其以江阴郡奉梁主为江阴王，行梁正朔，
车旗服色，一依前准，宫馆资待，务尽优隆’。”又诏梁皇
太后为江阴国太妃，皇后为江阴国妃。